L'equip de Govern visita la planta de cicle combinat Naturgy, empresa de referència a Sagunt en la producció d'energia elèctrica
16 de gener 2019

![](/media/hydpjj5i/66_c_naturgy.jpg)  
  

L'alcalde de Sagunt, Quico Fernández, al costat del regidor d'Activitats, Guillermo Sampedro; el regidor de Promoció Econòmica, Miguel Chover; la regidora de Turisme, Natalia Antonino; i el regidor de Manteniment, Pepe Gil, han visitat la planta de cicles combinats de Naturgy del Port de Sagunt.

  

La central tèrmica de Sagunt és una instal·lació termoelèctrica de cicle combinat situada a Sagunt. De fet, el 80% de la plantilla de la central és del municipi i de la comarca. És propietat de Naturgy i consta de tres grups tèrmics, amb una potència total de 1200 MW, alimentats amb gas natural.

  

La producció neta va ser en 2018 de 2.614.776,90 MWh, la qual cosa representa el 10% de la demanda elèctrica anual de la Comunitat Autònoma.

  

Quico Fernández ha explicat que la planta de cicles combinats de Naturgy és “**una de les empreses de referència de la nostra ciutat en la producció d'energia**”. L'alcalde indica que van visitar la planta per a conéixer de primera mà el seu funcionament i realitzar un “**intercanvi de necessitats**”.

  

Allí, Germán del Amor, responsable de la planta de cicles combinats de Naturgy, va fer una exposició sobre el funcionament de la central amb un audiovisual i posteriorment va guiar l'equip de Govern en la visita per la planta.

  

“**Som un municipi molt vinculat a les seues empreses i l'Ajuntament intenta resoldre les qüestions que puguen millorar el seu funcionament, competitivitat i al mateix temps, demanem d'elles implicació i responsabilitat social corporativa**”, afirma l'alcalde.

  

A més, Fernández ha manifestat que la planta de cicles combinats de Naturgy “**funciona correctament i crec que està complint els compromisos i per part nostra també. Sagunt és una ciutat oberta a les seues empreses i crec que en estos moments en els quals les inversions estan arribant és un bon missatge. És important no solament que vengen noves inversions, també que les empreses tinguen continuïtat**”.

![](/media/0ajnwtkv/66_c_naturgy_01.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-equip-de-govern-visita-la-planta-de-cicle-combinat-naturgy-empresa-de-referencia-a-sagunt-en-la-produccio-d-energia-electrica/ "Facebook")
*   [](http://twitter.com/share?url=https://aytosagunto.es/va/actualitat/l-equip-de-govern-visita-la-planta-de-cicle-combinat-naturgy-empresa-de-referencia-a-sagunt-en-la-produccio-d-energia-electrica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-equip-de-govern-visita-la-planta-de-cicle-combinat-naturgy-empresa-de-referencia-a-sagunt-en-la-produccio-d-energia-electrica/ "Linked In")
*   [](mailto:?body=https://aytosagunto.es/va/actualitat/l-equip-de-govern-visita-la-planta-de-cicle-combinat-naturgy-empresa-de-referencia-a-sagunt-en-la-produccio-d-energia-electrica/)